ג'ון סקאדה

ג'ון סקאדה (באנגלית: Jon Secada; נולד ב-4 באוקטובר 1961) הוא זמר ופזמונאי אמריקאי-קובני. סקאדה משלב פאנק, מוזיקת נשמה, פופ, וכלי הקשה לטיניים. סקאדה כתב שירים לגלוריה אסטפן, ריקי מרטין, וג'ניפר לופז, ערך מסע הופעות עם לוצ'אנו פבארוטי, והקליט דואטים עם ג'ים בריקמן, אוליביה ניוטון-ג'ון ופרנק סינטרה. זוכה שלושה פרסי גראמי. סקאדה נולד בהבאנה שבקובה. אביו חוזה היה כלוא במשך שלוש שנים כאסיר פוליטי, ובגיל תשע עזב עם משפחתו למיאמי, פלורידה. הוריו ניהלו בית קפה. בהמשך עברה משפחתו לעיר הייליה בפלורידה. סקאדה קיבל תואר ראשון במוזיקה ותואר שני במוזיקה עם התמחות בשירת ג'אז מאוניברסיטת מיאמי. בשנת 1991 סקאדה היה שותף לכתיבת הלהיט Coming Out of the Dark שביצעה גלוריה אסטפן, שדורג במקום הראשון במצעד הבילבורד הוט 100. סקאדה לימד מוזיקה בשנים 1986 עד 1991 בקולג' במיאמי. סקאדה נפגש עם המפיק אמיליו אסטפן שהחל להיות מנהלו. הוא הופיע לעיתים בלהקת הליווי של אשתו גלוריה אסטפן בשנות ה-80 סקאדה הוציא בשנת 1992 את אלבום הבכורה שלו הנושא את שמו שממנו נמכרו מעל ל-7 מיליון עותקים ברחבי העולם. השיר Just Another Day בלט מתוך האלבום. ב-1994 ביצע דואט עם פרנק סינטרה שהופיע באלבומו של סינטרה. בשנה זו הופיע בטקס "מיס ונצואלה". ב-1995 השתתף במחזמר "גריז" בברודוויי, והיה אחד מהמשתתפים בחלק האמנותי של טקס פרסי הטוני. ב-1999 היה אחד מכותבי השיר She's All I Ever Had שביצע ריקי מרטין. ב-2003 השתתף במחזמר קברט בברודוויי. הוא גם השתתף המחזמר יוסף וכתונת הפסים המשגעת. בנוסף השתתף בכתיבת השיר Juramento של ריקי מרטין. בשנת 2006 שימש סקאדה כשופט בתוכנית "אמריקן איידל הלטיני", גרסה ספרדית לתוכנית אמריקן איידול ששודרה במדינות אמריקה הלטינית. בשנת 2017 הוציא אלבום עם חידוש לשירי בני מור. נכון ל-2019 מכר סקאדה 20 מיליון אלבומים. בנוסף זכה בשלושה פרסי גראמי, בהם פרס גראמי הלטיני. סקאדה היה נשוי בשנים 1988 עד 1993. הוא התגרש ונישא ב-1997 למרטיר וילאר, והם הורים לשני ילדים. Jon Secada - 1992 Otro Día Más Sin Verte - 1992 Heart, Soul & a Voice - 1994 Si Te Vas - 1994 Amor - 1995 Secada - 1997 Better Part of Me - 2000 The Gift - 2001 Amanecer - 2002 Same Dream - 2005 A Christmas Fiesta/Una Fiesta Navideña - 2007 Expressions - 2009 Classics/Clasicos - 2010 Otra Vez - 2011 To Beny Moré With Love - 2017 מדיה וקבצים בנושא ג'ון סקאדה בוויקישיתוף אתר האינטרנט הרשמי של ג'ון סקאדה ג'ון סקאדה, ברשת החברתית פייסבוק ג'ון סקאדה, ברשת החברתית אקס (טוויטר) ג'ון סקאדה, ברשת החברתית אינסטגרם ג'ון סקאדה, במסד הנתונים הקולנועיים IMDb (באנגלית) ג'ון סקאדה, באתר Rotten Tomatoes (באנגלית) ג'ון סקאדה, באתר אפל מיוזיק (באנגלית) ג'ון סקאדה, באתר ספוטיפיי ג'ון סקאדה, באתר Last.fm (באנגלית) ג'ון סקאדה, באתר AllMusic (באנגלית) ג'ון סקאדה, באתר MusicBrainz (באנגלית) ג'ון סקאדה, באתר Yandex.Music (ברוסית) ג'ון סקאדה, באתר Discogs (באנגלית) ג'ון סקאדה, באתר Songkick (באנגלית) ג'ון סקאדה, באתר SecondHandSongs ג'ון סקאדה, באתר בילבורד (באנגלית) Latin Superstar From The ‘90s Shares His Powerful Immigrant Story, באתר האפינגטון פוסט, 31 בינואר 2017 JON SECADA SEES SUCCESS FROM ALL SIDES, באתר Orlando Sentinel, ‏,7 באפריל 1995 A little of everything: Since days with Sound Machine, Jon Secada has built a diverse career, באתר לאס וגאס סאן, 16 בספטמבר 2005 Jon Secada,, באתר yme entertainment Learning the ropes with Professor Secada, באתר מיאמי דייד קולג', מאי 2009 מייקל ווקר, POP MUSIC : Mr. Melting Pot : Using his Latino and African American heritage as a springboard to multicultural music, singer Jon Secada is realizing his crossover dreams while promoting integration ‘because that’s what America is about’ By MICHAEL WALKER, באתר לוס אנג'לס טיימס, 12 ביוני 1994 גריזדלה פלורס,Listen to Jon Secada's New Single 'Como Fue,' Feat. Beny More: Exclusive Premiere, באתר בילבורד, 2 בינואר 2017 לי סטפנס, Florida Singer-songwriter Jon Secada will be in concert at Casino Miami Jai-Alai’s legendary auditorium, באתר מיאמי קומיוניטי ניוזפפרס, 13 ביוני 2019 True Amor, באתר מגזין פיפל, 10 במרץ 1997